S-5472/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. nóvember 2021 á hendur J-kk-þgf F-kk-þgf F-kk-þgf, kt. [...], [...], Reykjavík, fyrir eftirtalin brot:

1. Umferðarlaga- og skjalabrot með því að hafa, á ótilgreindum tíma, í blekkingarskyni sett skráningarnúmerið [...], sem tilheyrði bifreið að gerðinni Chevrolet Lacetti, á bifreið af gerðinni Toyota Avensis, sem bera átti skráningarnúmerið [...]og ekið henni óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 1,7 ng/ml) á röngum skráningarmerkjum, en lögregla stöðvaði aksturinn þriðjudaginn 15. september 2020 við [....]í Reykjavík.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 1. mgr. 157. gr. almennra hegningarlaga nr. 19/1940.

2. Umferðarlaga- og skjalabrot með því að hafa, á ótilgreindum tíma, í blekkingarskyni sett skráningarmerkið [...], sem tilheyrði bifreiðinni að gerðinni Toyota Yaris, á bifreið að gerðinni Toyota Corolla, sem bera átti skráningarnúmerið [...] og ekið henni undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,73‰ og tetrahýdrókannabínól 3,4 ng/ml) á röngum skráningarmerkjum, en lögregla stöðvaði aksturinn sunnudaginn 10. janúar 2021 við Laugaveg í Reykjavík, við verslun 10- 11.

Telst háttsemi þessi varða við 1., sbr. 2. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 1. mgr. 157. gr. almennra hegningarlaga nr. 19/1940.

3. Umferðarlagabrot með því að hafa mánudaginn 26. apríl 2021, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1,84‰ og tetrahýdrókannabínól 1,7 ng/ml) um Jafnasel í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa sunnudaginn 13. júní 2021, ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 2,07‰ og tetrahýdrókannabínól 2,8 ng/ml) um bílastæði við Dalsel í Reykjavík, við hús nr. [...], þar sem lögregla hafði afskipti af ákærða.

Telst háttsemi þessi varða við 1., sbr. 3. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Umferðarlagabrot með því að hafa fimmtudaginn 24. júní 2021, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 1,4 ng/ml) um Þverholt í Reykjavík, við Jörgensen veitingastað, þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

6. Umferðarlagabrot með því að hafa föstudaginn 23. júlí 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 2,6 ng/ml) um Vatnagarða í Reykjavík, við Sægarða, þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101 gr. laga nr. 77/2019 frá 24. júní 2021 er ákærði var bráðabirgðasviptur ökurétti, sbr. 102. gr. sömu laga.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. nóvember 2021, hefur ákærði tvisvar sinnum áður gerst sekur um brot gegn umferðarlögum. Það sem kemur til skoðunar við ákvörðun refsingar í máli þessu er lögreglustjórasátt 26. júní 2018 þar sem ákærða var gert að greiða sek tog hann sviptur ökurétti fyrir ölvunarakstur og akstur undir áhrifum ávana- og fíkniefna.

Með hliðsjón af framangreindum atriðum, sakarefni málsins, ákvæðum 77. gr. almennra hegningarlaga nr. 19/1940 og að virtum sakarferli ákærða þykir refsing ákærða hæfilega ákveðin fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í fimm ár frá 24. júní 2021.

Ákærði greiði 584.447 krónur í sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf F-kk-nf F-kk-nf, sæti fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fimm ár frá 24. júní 2021.

Ákærði greiði 584.447 krónur í sakarkostnað.

S-kk-nf G-kk-nf